Raja Udang/Raja Ngah ibni almarhum Raja Umar (Sultan Umar)

Baginda Raja Ngah/Raja Udang/Raja Merah adalah anak saudara kepada Raja Hud Din atau nama sebenar Raja Bahar/Raja Bakar/Raja Bakal (Raja Hud Din) ibni almarhum Raja Sakti 1 (Raja Vijaya Indera @ Long Betong) (Raja Jembal 1). Sebenarnya ramai masyarakat terkeliru di antara 2 nama baginda ini sedangkan baginda berdua adalah orang berbeza. Raja Hud Din pula nama sebenar baginda adalah Raja Bahar/Raja Bakar/Raja Bakal yang mana perkataan "Hud Din" memberi maksud " kepercayaan beragama" .

Baginda Raja Udang/Raja Ngah/Raja Merah telah dilantik oleh ayahnda baginda sebagai pemerintah di "Tebing Tinggi Pusaran Buih" yang kini dikenali sebagai Tanjung Chat Kota Bharu bagi mempertahankan dari serangan musuh. Baginda Raja Udang/Raja Ngah/Raja Merah disemadikan di Tanah Perkuburan Islam Kelochor, Kota Bharu yang mana kini dikenali sebagai Tanah Perkuburan Islam Kampung Baru Raja Udang.